open-index/open-wikipedia-markdown huggingface dataset:
หลี่ เค่อย่ง

**หลี่ เค่อย่ง** () (24 ตุลาคม ค.ศ. 856 - 24 กุมภาพันธ์ ค.ศ. 908) เป็นผู้สำเร็จราชการทหาร ซาถัว (*[[เจี๋ยตู้สื่อ]]*) ในช่วงปลายราชวงศ์ถัง และเป็นกุญแจสำคัญในการพัฒนาฐานอำนาจของซาถัวปัจจุบันคือมณฑลชานซีในประเทศจีน ลูกชายของเขาคือ หลี่ ฉุนซฺวี่ (จักรพรรดิจวางจง) เป็นผู้ก่อตั้งในราชวงศ์ถังยุคหลัง ซึ่งเป็นคนแรกของราชวงศ์ที่พิชิตหลายราชวงศ์ในจีน

## ภูมิหลัง
หลี่ เค่อย่ง มีแซ่เดิมว่าจูเหย (朱邪) เกิดในปี ค.ศ. 856 ในรัชสมัยของจักรพรรดิถังเซวียนจง พ่อของเขาคือหัวหน้าเผ่า ซาถัว ชื่อ จูเหย ชื่อซิน ซึ่งตอนนั้นผู้คนอาศัยอยู่ในแม่น้ำเสินอู่ (神武川,ไหลผ่าน ซั่วโจว สมัยใหม่, ภูมิภาคซานซี) แม่ของเขาแซ่ฉิน แต่ไม่ชัดเจนว่าเธอเป็นภรรยาหรือสนมของจูเหย ชื่อซินขาเป็นลูกชายคนที่สามของจูเหย ชื่อซิน

## อ้างอิง
วัดทองใน

**วัดทองใน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ติดกับคลองพระโขนง ในแขวงอ่อนนุช เขตสวนหลวง กรุงเทพมหานคร มีที่ดินตั้งวัดเนื้อที่ 12 ไร่ เจ้าอาวาสปัจจุบัน นามว่า พระครูดิลกโชติวัฒน์

วัดทองในสร้างเมื่อ พ.ศ. 2340 สร้างโดยท้าวอู่ทอง ซึ่งชาวบ้านนิยมเรียกว่า **วัดท้าวอู่ทอง** ต่อมาเปลี่ยนชื่อมาเป็น "วัดทองใน" สาเหตุที่เปลี่ยนชื่อนั้นสันนิษฐานกันว่า ครั้งหนึ่งปูนที่พอกปิดองค์หลวงพ่อเพชร (พระพุทธรูปที่ประดิษฐานที่วัด) ช่วงพระอุทร (ท้อง) เกิดกะเทาะแตกออก จึงเห็นพระอุทรขององค์พระเป็นโพรงและมีทองอยู่ในช่องพระอุทร ชาวบ้านจึงเรียกชื่อวัดว่า "วัดทองใน" และเมื่อมีการบูรณะองค์พระเมื่อ พ.ศ. 2555 ก็พบว่าพระอุทรขององค์พระเป็นโพรงอยู่ตามที่เล่าลือ วัดทองในได้รับพระราชทานวิสุงคามสีมา (อุโบสถ) ครั้งหลังเมื่อวันที่ 22 ตุลาคม พ.ศ. 2513 เขตวิสุงคามสีมากว้าง 20 เมตร ยาว 40 เมตร ได้ประกอบพิธีผูกพัทธสีมาเมื่อวันที่ 3 พฤษภาคม พ.ศ. 2516

อุโบสถหลังเดิมมี *หลวงพ่อเพชร* เป็นองค์ประธาน พระองค์หน้าหลวงพ่อเพชรคือพระจมปลัก หลังจากที่ได้รับพระราชทานวิสุงคามสีมาจึงได้บูรณะอุโบสถเดิมแห่งนี้ทำเป็นวิหาร ตั้งชื่อว่า *วิหารหลวงพ่อเพชร* สำหรับองค์หลวงพ่อเพชร เป็นพระพุทธรูปปางสมาธิ สร้างด้วยศิลาแลงทั้งองค์ วัดยังมีศาลปู่โสม ตั้งอยู่ด้านข้างอุโบสถหลังใหม่ มีต้นโพธิ์ต้นใหญ่อยู่ด้านหลังศาล ศาลแห่งนี้ได้สร้างขึ้นมาเมื่อ พ.ศ. 2545 อาคารเสนาสนะอื่น ๆ ได้แก่ กุฏิสงฆ์ จำนวน 8 หลัง หอสวดมนต์ กว้าง 10 เมตร ยาว 10 เมตร สร้างเมื่อ พ.ศ. 2495 ศาลาหนูประสิทธิ์ สร้างขึ้นเมื่อ พ.ศ. 2534 ศาลาการเปรียญ 2 ชั้น กว้าง 40 เมตร ยาว 40 เมตร สร้างเมื่อ พ.ศ. 2490

วัดสนับสนุนให้พระภิกษุสามเณรศึกษาพระปริยัติธรรมจากสำนักเรียนอื่นได้ตามอัธยาศัย มีโรงเรียนระดับประถมศึกษาของกรุงเทพมหานคร ชื่อ โรงเรียนวัดทองใน

## อ้างอิง

ทองใน
วัดใหม่ปิ่นเกลียว

**วัดใหม่ปิ่นเกลียว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านปิ่นเกลียว ตำบลวังตะกู อำเภอเมืองนครปฐม จังหวัดนครปฐม มีเนื้อที่ทั้งหมด 94 ไร่ แบ่งเป็นที่ตั้งวัด 45 ไร่ 2 งาน ได้อนุญาตให้ทางราชการใช้ส่วนหนึ่งเป็นสถานศึกษา คือ กรมการฝึกหัดครู (ปัจจุบันคือมหาวิทยาลัยราชภัฏนครปฐม) จำนวน 48 ไร่ 2 งาน ตั้งอยู่ในที่ธรณีสงฆ์ และให้กรมสามัญศึกษาสร้างโรงเรียนศรีวิชัยวิทยาซึ่งเป็นโรงเรียนระดับมัธยม จำนวน 12 ไร่ 2 งาน 89 ตารางวา ตั้งอยู่ในที่วัด

## ประวัติ
วัดใหม่ปิ่นเกลียวสร้างเมื่อปี พ.ศ. 2396 สร้างโดยเจ้าพระยาทิพากรวงศมหาโกษาธิบดี (ขำ บุนนาค) ในสมัยที่ท่านเป็นนายช่างใหญ่ควบคุมดำเนินการก่อสร้างพระปฐมเจดีย์องค์ใหญ่ ได้สร้างวัดขึ้นในเนื้อที่ดินของท่านแล้วมอบให้เป็นสมบัติของคุณหญิงหนูซึ่งเป็นภริยาของท่านดูแล ต่อมาหม่อมเจ้าหญิงจงกลนีเป็นผู้ดูแลวัดนี้เรื่อยมา จากนั้นวัดอยู่ในความดูแลของชาวบ้านละแวกนั้นเรื่อยมา

## อาคารเสนาสนะ
อุโบสถหลังเก่าขนาด 5 ห้อง มีระเบียงทางเดินและเสารองรับชายคาโดยรอบ ก่ออิฐถือปูนทำเป็นรูปวงโค้งรูปกลีบบัว อาคารมีลักษณะผสมผสานระหว่างศิลปะไทยกับฝรั่งอันเป็นแบบนิยมโดยใช้วัสดุปูพื้นเป็นกระเบื้องหินอ่อนที่มักนำเข้ามาจากต่างประเทศ แม้ปัจจุบันทรุดโทรมมากแล้ว

อุโบสถหลังใหม่กว้าง 16.30 เมตร ยาว 33 เมตร สร้างเมื่อ พ.ศ. 2534 ภายในประดิษฐานพระประธาน เป็นพระพุทธรูปขนาดใหญ่ ปางมารวิชัยเป็นพระพุทธชินราชจำลอง สร้างด้วยโลหะหล่อ มีขนาดสูง 8 ศอก หน้าตักกว้าง 5 ศอก 9 นิ้ว สร้างเมื่อปี พ.ศ. 2535 ศาลาการเปรียญ กว้าง 20 เมตร ยาว 22 เมตร สร้างเมื่อ พ.ศ. 2512 และต่อเติมขึ้นมาใหม่ รวมทั้งหลังเก่าและหลังใหม่ กว้าง 37 เมตร ยาว 38 เมตร

ปูชนียวัตถุอื่นได้แก่ *พระพุทธนิมิตมงคล* เป็นพระปูนปั้นปางสุโขทัย สร้างด้วยปูนปั้นขนาดหน้าตัก 49 นิ้ว ได้สร้างศาลาทรงไทยครอบองค์พระพุทธรูปไว้ และยังมีรูปหล่อเหมือนหลวงปู่พูน เกสโร อดีตเจ้าอาวาส หล่อด้วยโลหะ หน้าตักกว้าง 25 นิ้ว

## เครื่องราง
หลวงพ่อสมพงษ์ ธีรธัมโม เจ้าอาวาส ท่านเป็นผู้สร้างและปลุกเสกเครื่องรางพ่อปู่ ชูชก จนโด่งดังเป็นที่รู้จักกันไปทั่ว 

## รายนามเจ้าอาวาส
* หลวงปู่นาค 
* หลวงปู่หุ่น 
* หลวงปู่เขียว 
* หลวงปู่แคล้ว 
* หลวงปู่ไพร 
* หลวงปู่แม้น  ได้รับแต่งตั้งเมื่อประมาณ พ.ศ. 2492
* หลวงปู่แมว 
* หลวงปู่พูน เกสโร
* พระครูปราการลักษาภิบาล (สมพงษ์ ธีรธมฺโม ป.ธ.๓)
* พระปลัดพลาธิป กตกุสโล

## อ้างอิง

ใหม่ปิ่นเกลียว
หมวดหมู่:โบราณสถานในจังหวัดนครปฐม
โรคเอกซ์

**โรคเอกซ์** () เป็นชื่อชั่วคราว (placeholder name) ที่องค์การอนามัยโลก (WHO) นำมาใช้ในเดือนกุมภาพันธ์ ค.ศ. 2018 ในบัญชีรายชื่อสั้นของ**โรคที่ให้ความสำคัญตามแผนแม่บท** (blueprint priority diseases) เพื่อใช้แทนตัวแทนของเชื้อก่อโรคสมมติที่ยังไม่เป็นที่รู้จักในปัจจุบัน องค์การอนามัยโลกใช้ชื่อชั่วคราวนี้เพื่อให้แน่ใจว่าการวางแผนรับมือมีความยืดหยุ่นเพียงพอที่จะปรับตัวเข้ากับเชื้อก่อโรคที่ไม่รู้จักได้ (เช่น การพัฒนาวัคซีนในวงกว้างและโรงงานผลิตที่พร้อมปรับเปลี่ยน) 

แอนโทนี เฟาชี อดีตผู้อำนวยการสถาบันภูมิแพ้และโรคติดต่อแห่งชาติ (NIAID) ของสหรัฐอเมริกา ระบุว่าแนวคิดเรื่องโรคเอกซ์จะกระตุ้นให้โครงการต่าง ๆ ขององค์การอนามัยโลกมุ่งเน้นความพยายามในการวิจัยไปที่ไวรัสทั้งตระกูล (เช่น ฟลาวิไวรัส) แทนที่จะเน้นเพียงสายพันธุ์เดียว (เช่น ไวรัสซิกา) ซึ่งจะช่วยเพิ่มขีดความสามารถขององค์การอนามัยโลกในการตอบสนองต่อสายพันธุ์ที่ไม่มีใครคาดคิดมาก่อน

ใน ค.ศ. 2020 ผู้เชี่ยวชาญหลายท่าน รวมถึงที่ปรึกษาผู้เชี่ยวชาญขององค์การอนามัยโลกบางคน สันนิษฐานว่าโควิด-19 ซึ่งเกิดจากไวรัสสายพันธุ์ SARS-CoV-2 มีคุณสมบัติครบถ้วนที่จะถือว่าเป็น "โรคเอกซ์" โรคแรก ต่อมาในเดือนธันวาคม ค.ศ. 2024 มีรายงานการระบาดของโรคที่ยังระบุชนิดไม่ได้ในสาธารณรัฐประชาธิปไตยคองโก ซึ่งในบางครั้งถูกเรียกว่าเป็นโรคเอกซ์ หลังจากมีผู้ติดเชื้อกว่า 400 คนและเสียชีวิตอย่างน้อย 79 คน ทว่าในเวลาต่อมามีการเปิดเผยว่าเป็นไข้มาลาเรียสายพันธุ์ที่รุนแรง

## อ้างอิง

## แหล่งข้อมูลอื่น

*Blueprint priority diseases  World Health Organization (6-7 February 2018) 
*Prioritizing diseases for research and development in emergency contexts World Health Organisation (March 2018) 
*(Video) What is Disease X World Health Organization (16 March 2018)
*The mystery viruses far worse than flu *[[BBC News]]* (November 2018)
วัดใต้ (กรุงเทพมหานคร)

**วัดใต้** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงอ่อนนุช เขตสวนหลวง กรุงเทพมหานคร ปัจจุบันมีพระครูญาณกิจจาทร (เกษม) เป็นเจ้าอาวาส

วัดใต้สร้างขึ้นประมาณปี พ.ศ. 2346 ไม่ทราบนามและประวัติผู้สร้าง วัดตั้งอยู่ทางทิศใต้จึงชื่อว่า "วัดใต้" วัดได้รับพระราชทานวิสุงคามสีมาเมื่อ พ.ศ. 2346 

เจดีย์เก่าของวัดน่าจะสร้างในสมัยกรุงรัตนโกสินทร์ตอนต้น อุโบสถศิลปะสมัยพระบาทสมเด็จพระนั่งเกล้าเจ้าอยู่หัว ภายในวัดมีสวนต้นข่อยดัดที่อยู่ริมคลองและบริเวณรอบ ๆ วัด ซึ่งเป็นต้นข่อยเก่าแก่อายุกว่าร้อยปี ปูชนียวัตถุที่สำคัญได้แก่ พระพุทธมงคลประทานพร หลวงพ่อทวารวดี หลวงพ่ออู่ทอง มีศาลาไหว้พระ กุฏิทรงไทย บาตรพระโบราณที่ทำด้วยดินเผา พระไตรปิฎกใบลานที่มีอายุเก่าแก่ สมุดสะสมภาพกล่องไม้ขีดที่มีอายุเก่าแก่กว่าร้อยปี วัดยังเป็นที่ตั้งของพิพิธภัณฑ์ท้องถิ่นกรุงเทพมหานคร เขตสวนหลวง เป็นศาลาไม้สักเรือนไทย บริเวณกุฏิของพระสงฆ์

ชุมชนวัดใต้อาศัยอยู่บนที่ดินของวัดใต้ ตั้งแต่ปี พ.ศ. 2547 เริ่มมีการไล่รื้อชุมชนเพราะต้องการนำที่ดินมาใช้สำหรับจอดรถ เนื่องจากมีผู้มีจิตศรัทธาหลั่งไหลกันเข้ามามากมาย

## อ้างอิง

ใต้
ทิฟฟานี เอสเพนเซน

**ทิฟฟานี เอสเพนเซน** (; เกิด พ.ศ. 2542) เป็นนักแสดงหญิงชาวอเมริกัน

หมวดหมู่:จักรวาลภาพยนตร์มาร์เวล
หมวดหมู่:มาร์เวลสตูดิโอส์
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2542
หมวดหมู่:นักแสดงชาวอเมริกัน
ทุนดี อาเดบิมเป

**บาบาทุนดี โอโมโรกา อาเดบิมเป** (; เกิด 26 กุมภาพันธ์ พ.ศ. 2518) เป็นนักดนตรีชาวอเมริกัน, นักร้อง, นักแต่งเพลง, นักแสดง, ผู้กำกับ และศิลปินภาพ

## ชีวิตส่วนตัว
อาเดบิมเปเกิดในครอบครัวผู้อพยพชาวไนจีเรียในสหรัฐ เขาแต่งงานกับนักเขียนการ์ตูนชาวฝรั่งเศส Domitille Collardey ซึ่งเขามีลูกชายด้วย  พ่อที่เสียชีวิตของเขาเป็นจิตแพทย์ในเมืองพิตต์สเบิร์ก รัฐเพนซิลเวเนีย

## อ้างอิง

หมวดหมู่:จักรวาลภาพยนตร์มาร์เวล
หมวดหมู่:มาร์เวลสตูดิโอส์
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2518
หมวดหมู่:นักแสดงชาวไนจีเรีย
เรือดำน้ำชั้นดอลฟิน

**เรือดำน้ำชั้น''ดอลฟิน*** (; ) เป็น[[เรือดำน้ำดีเซล-ไฟฟ้า]]ที่สร้างโดย[[โฮวัลด์ทสแวร์เค]]-ด็อยท์เชอแวฟท์ อาเก (HDW) ใน[[คีล]] [[ประเทศเยอรมนี]] สำหรับ[[กองทัพเรืออิสราเอล]] เรือลำแรกของชั้นนี้มีพื้นฐานมาจาก[[เรือดำน้ำแบบ 209|เรือดำน้ำชั้น 209]] ของเยอรมันที่ส่งออกเท่านั้น แต่มีการปรับเปลี่ยนและขยายขนาด ซึ่งเรือดำน้ำชั้นย่อยอย่าง*ดอลฟิน* 1  มีขนาดใหญ่กว่า[[แบบ 212]] ของ[[กองทัพเรือเยอรมัน]]เล็กน้อยในด้านความยาวและขนาด เรือดำน้ำที่ติดตั้ง[[ระบบขับเคลื่อนที่ไม่ใช้อากาศจากภายนอก]] (AIP) รุ่นใหม่สามลำมีลักษณะคล้ายกับเรือดำน้ำแบบ 212 ในด้านความทนทานใต้น้ำ แต่ยาวกว่า 12 เมตร (39 ฟุต) หนักเกือบ 500 ตันในการทำให้เคลื่อนที่ใต้น้ำ และมีลูกเรือที่มากกว่าทั้งแบบ 212 หรือ[[แบบ 214]]

ส่วนชั้น*ดอลฟิน 2* เป็นเรือดำน้ำที่ใหญ่ที่สุดที่สร้างขึ้นในประเทศเยอรมนี นับตั้งแต่สงครามโลกครั้งที่สอง ซึ่งเรือดำน้ำชั้น*ดอลฟิน*เป็นยานพาหนะเดี่ยวที่ราคาแพงที่สุดใน[[กองกำลังป้องกันอิสราเอล]] เรือดำน้ำชั้น*ดอลฟิน*ได้เข้ามาแทนที่[[เรือดำน้ำ]][[เรือดำน้ำชั้นแกล|ชั้น*แกล*]]รุ่นเก่า ซึ่งเข้าประจำการในกองทัพเรืออิสราเอลตั้งแต่ปลายคริสต์ทศวรรษ 1970 เรือดำน้ำชั้น*ดอลฟิน''แต่ละลำสามารถบรรทุกตอร์ปิโดและขีปนาวุธร่อนติดเรือดำน้ำ (SLCM) ป๊อปอายเทอร์โบรวมกันได้มากถึง 16 ลูก ขีปนาวุธร่อนมีระยะอย่างน้อย 1,500 กม. (930 ไมล์) และเชื่อกันอย่างแพร่หลาย ว่าได้ติดตั้งหัวรบนิวเคลียร์ 200 กิโลตันที่บรรจุพลูโทเนียมได้ถึง 6 กิโลกรัม (13 ปอนด์) หากเป็นจริงอย่างหลังนี้ ก็จะช่วยให้อิสราเอลสามารถใช้การตอบโต้ด้วยอาวุธนิวเคลียร์ไกลฝั่งได้

## อ้างอิง

## แหล่งข้อมูลอื่น

* FAS: Israel: Submarines

ดอลฟิน

หมวดหมู่:เรือดำน้ำของกองทัพเรืออิสราเอล
หมวดหมู่:เรือดำน้ำอิสราเอล
หมวดหมู่:เรือดำน้ำเยอรมัน
ดอลฟิน
รถไฟใต้ดินหนานจิง สาย S5

**[[รถไฟใต้ดินหนานจิง]] สาย S5** (; ) เป็นเส้นทางโครงการรถไฟฟ้าในนครหนานจิง มีระยะทาง 17 กิโลเมตร จำนวน 64.1สถานี

## รายชื่อสถานี

## อ้างอิง

หมวดหมู่:รถไฟใต้ดินหนานจิง
ไมเคิล บาร์บีรี (นักแสดง)

**ไมเคิล บาร์บีรี** () เป็นนักแสดงชาวอเมริกัน บทบาทที่โดดเด่นที่สุดของเขาคือใน *[[Little Men (2016 film)|Little Men]]* (2016) นอกจากนี้เขายังปรากฏในภาพยนตร์เรื่อง *[[สไปเดอร์-แมน: โฮมคัมมิ่ง]]* และ *[[หอคอยทมิฬ (ภาพยนตร์)|หอคอยทมิฬ]]* ในปี ค.ศ. 2017

บาร์บีรีเกิดในนครนิวยอร์กและมีเชื้อสายอิตาลี เขาเริ่มสนใจการแสดงหลังจากเห็นจอห์นผู้เป็นพี่ชายของเขาแสดงละครในโรงเรียน  เขาเลิกเล่นเบสบอลเพื่อเข้าเรียนการแสดง หลังจากนั้นเขาได้เข้าเรียนในโรงเรียนการแสดงลีสตราสเบิร์ก และไม่นานก็ได้รับคัดเลือกให้เป็น *Little Men* บทบาทของเขาในภาพยนตร์ส่งผลให้เขาเซ็นสัญญากับดับเบิลยูเอ็มอี ในไม่ช้าเขาก็เริ่มได้รับบทบาทในภาพยนตร์เรื่องสำคัญ 

## อ้างอิง

หมวดหมู่:จักรวาลภาพยนตร์มาร์เวล
หมวดหมู่:มาร์เวลสตูดิโอส์
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2545
หมวดหมู่:นักแสดงชาวอเมริกัน
รายชื่อรางวัลและการเสนอชื่อที่ไอซ์วันได้รับ

รายชื่อรางวัลและการเสนอชื่อของไอซ์วัน เกิร์ลกรุปหญิงของประเทศเกาหลีใต้และญี่ปุ่น ก่อตั้งขึ้นในปี ค.ศ. 2018 จากรายการพรอดิวซ์โฟร์ตีเอต พวกเธอประสบความสำเร็จครั้งแรกในอีพีเปิดตัว *[[คัลเลอร์ไรซ์]]*  ภายใต้ค่ายออฟเดอะเรคอร์ด และได้รับรางวัลศิลปินหน้าใหม่หลายรางวัลรวมถึงศิลปินหน้าใหม่ยอดเยี่ยมจาก เอ็มเน็ตเอเชียนมิวสิกอะวอดส์ ครั้งที่ 20 ศิลปินหน้าใหม่จากงานโกลเดนดิสก์อะวอดส์ ครั้งที่ 33 และรางวัลศิลปินหน้าใหม่จากงานโซลมิวสิกอะวอดส์ ครั้งที่ 28 อีพีที่ 2 ของกลุ่ม *[[ฮาร์ตไอซ์]]* (2019) ประสบความความสำเร็จกว่าอีพีก่อน และได้รับการเสนอชื่อชิงรางวัล ดิสก์บอนซัง ในงานโกลเดนดิสก์อะวอดส์ ครั้งที่ 34 และโซลมิวสิกอะวอดส์ ครั้งที่ 29 ตามลำดับ โดยซิงเกิล "วิโอเลตตา" ของอีพีที่ 2 ได้รับการเสนอชื่อชิงรางวัลเพลงแห่งปีในงาน เอ็มเน็ตเอเชียนมิวสิกอะวอดส์ ครั้งที่ 29

วงได้รับการเสนอชื่อเข้าชิงรางวัลแดซัง เป็นครั้งแรก สำหรับสตูดิโออัลบั้มแรก *[[บลูมไอซ์]]* ซึ่งวางจำหน่ายในเดือนกุมภาพันธ์ปี ค.ศ. 2020 อัลบั้มนี้ได้รับการเสนอชื่อเข้าชิงรางวัลอัลบั้มแห่งปีทั้งในงาน เมลอนมิวสิกอะวอดส์ ครั้งที่ 12 และแกออนชาร์ตมิวสิกอะวอดส์ ครั้งที่ 10 ในขณะที่ซิงเกิล "เฟียสตา" ยังได้รับการเสนอชื่อเข้าชิงทั้งสองสาขา การเต้นยอดเยี่ยม – กลุ่มศิลปินหญิง และเพลงแห่งปี - กุมภาพันธ์ ตามลำดับ และ *บลูมไอซ์* ยังได้รับการเสนอชื่อเข้าชิงรางวัลบอนซังในงานโซลมิวสิกอะวอดส์ ครั้งที่ 30

## รางวัลและการเสนอชื่อ

## หมายเหตุ

## อ้างอิง

ไอซ์วัน
หมวดหมู่:ไอซ์วัน
ไทน์ เดลี

**เอลเลน ไทน์ เดลี** (; เกิด 21 กุมภาพันธ์ พ.ศ. 2489) เป็นนักแสดงหญิงชาวอเมริกัน เธอได้รับรางวัลเอ็มมีหกรางวัลสำหรับผลงานทางโทรทัศน์ของเธอ และรางวัลโทนี่และยังเป็นผู้เข้ารับรางวัล American Theatre Hall of Fame ปี ค.ศ. 2011

เดลีเริ่มอาชีพของเธอบนเวทีในช่วงฤดูร้อนที่นิวยอร์กและเปิดตัวละครบรอดเวย์ในละครเรื่อง *That Summer – That Fall* ในปี ค.ศ. 1967 เธอเป็นที่รู้จักกันดีที่สุดจากบทบาททางโทรทัศน์ของเธอในฐานะนักสืบ แมรี เบธ เลซีย์ ใน *[[Cagney & Lacey]]* (1982–88) ซึ่งเธอเป็นผู้ได้รับรางวัลเอ็มมีสี่ครั้งในฐานะนักแสดงนำหญิงยอดเยี่ยมในซีรีส์ชีวิต ในปี ค.ศ. 1989 เธอแสดงในละครบรอดเวย์เรื่อง *[[Gypsy (musical)|Gypsy]]* และได้รับรางวัล Tony Award สาขานักแสดงนำหญิงยอดเยี่ยมในละครเพลง ปี ค.ศ. 1990 

## อ้างอิง

หมวดหมู่:จักรวาลภาพยนตร์มาร์เวล
หมวดหมู่:มาร์เวลสตูดิโอส์
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2489
หมวดหมู่:นักแสดงชาวอเมริกัน
เฮมกี มาเดรา

**เฮมกี มาเดรา** (; เกิด 18 พฤศจิกายน พ.ศ. 2520) เป็นนักแสดงชาวโดมินิกัน-อเมริกัน เขาเริ่มอาชีพการแสดงในการผลิตรายการโทรทัศน์ของสาธารณรัฐโดมินิกัน เรื่อง *Grandes Series Dominicanas* ซึ่งเขารับบทนำของมินิซีรีส์เรื่อง *En La Olla* และ *Trio en Alta Mar* ทั้ง ผู้กำกับ/ผู้ผลิต โดยชาวโดมินิกัน Alfonso Rodríguez นอกจากนี้เขายังรับบทเป็น Mr. Delmar ใน *[[สไปเดอร์-แมน: โฮมคัมมิ่ง]]*

## ชีวิตและอาชีพ
มาเดราเกิดที่ควีนส์ เป็นบุตรของลุยส์และฮิเซลา มาเดรา เขาเกิดก่อนกำหนด เมื่อแม่ของเขามาเยี่ยมญาติที่นิวยอร์กและครอบครัวของเขาก็ย้ายเขากลับไปที่ซานเตียโกเดโลสกาบาเยโรส สาธารณรัฐโดมินิกัน หลังจากเรียนจบวิทยาลัย เขาตัดสินใจที่จะแสดงเต็มเวลาและย้ายไปที่นครนิวยอร์กซึ่งเขาทำงานในการผลิต *The Bookie's Lament* (2000) ร่วมกับ Gabriel Macht แต่ต่อมากลับไปที่สาธารณรัฐโดมินิกันซึ่งเขาแสดงในมินิซีรีส์เรื่อง *Asalto en la Lincoln* เช่นเดียวกับในซิตคอม *Ciudad Nueva* และ *Los Electrolocos* ซึ่งเขารับบทนำ 

## อ้างอิง

หมวดหมู่:จักรวาลภาพยนตร์มาร์เวล
หมวดหมู่:มาร์เวลสตูดิโอส์
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2520
หมวดหมู่:นักแสดงชาวโดมินิกัน
ลอรา แฮร์ริเออร์

**ลอรา รูธ แฮร์ริเออร์** (; เกิด 28 มีนาคม พ.ศ. 2533) เป็นนักแสดง และนางแบบชาวอเมริกัน แฮริเออร์เริ่มเป็นนางแบบเมื่ออายุ 17 ปี

## อ้างอิง

หมวดหมู่:จักรวาลภาพยนตร์มาร์เวล
หมวดหมู่:มาร์เวลสตูดิโอส์
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2533
หมวดหมู่:นักแสดงชาวอเมริกัน
ไมเคิล มันดู

**ไมเคิล มันดู** (; เกิด 13 กรกฎาคม พ.ศ. 2524) เป็นนักแสดง, นักเขียน, ผู้กำกับ และนักร้องชาวแคนาดา เขาเป็นที่รู้จักกันดีในบทบาทของเขาในฐานะ Vaas Montenegro ในวิดีโอเกม *[[ฟาร์คราย 3]]* (2012), Vic Schmidt ในซีรีส์ไซไฟ *[[Orphan Black]]* (2013–2014), Mac Gargan ในจักรวาลภาพยนตร์มาร์เวล และ Nacho Varga ในซีรีส์ AMC เรื่อง *[[Better Call Saul]]* (2015 - ปัจจุบัน)

## อ้างอิง

หมวดหมู่:จักรวาลภาพยนตร์มาร์เวล
หมวดหมู่:มาร์เวลสตูดิโอส์
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2524
หมวดหมู่:นักแสดงชาวแคนาดา
หมวดหมู่:บุคคลจากนครเกแบ็ก
จอร์จ เลนเดอบอร์จ จูเนียร์

**จอร์จ เดวิด เลนเดอบอร์จ จูเนียร์** (;  เกิด 21 มกราคม พ.ศ. 2539) เป็นนักแสดงชาวอเมริกันที่เกิดในสาธารณรัฐโดมินิกัน เลนเดบอร์กเกิดที่ซานโตโดมิงโก และย้ายไปไมแอมี ฟลอริดา ตอนอายุประมาณสี่ขวบ  เขาเปิดตัวการแสดงละครในภาพยนตร์ปี พ.ศ. 2559 เรื่อง *[[The Land (2016 film)|The Land]]* ตั้งแต่นั้นมาเขาก็ได้ปรากฏตัวในภาพยนตร์ซูเปอร์ฮีโร่ของจักรวาลภาพยนตร์มาร์เวลเรื่อง *[[สไปเดอร์-แมน: โฮมคัมมิ่ง]]* (2017) และ *[[สไปเดอร์-แมน: ฟาร์ ฟรอม โฮม]]* (2019), ภาพยนตร์รัก-ตลกเรื่อง *[[อีเมลลับฉบับ, ไซมอน]]* (2018), และภาคแยกของ''ทรานสฟอร์เมอร์ส'' เรื่อง *[[บัมเบิลบี (ภาพยนตร์)|บัมเบิลบี]]* (2018) ซึ่งเขาแสดงเป็น Memo ประกบ Hailee Steinfeld เลนเดบอร์กยังปรากฏตัวในภาพยนตร์ของโรเบิร์ต โรดริเกซที่ผลิตโดยเจมส์ คาเมรอน เรื่อง *[[อลิตา แบทเทิล แองเจิ้ล]]* เขาแสดงเป็นตัวละครชื่อ จาห์ ซอน ในเรื่อง *[[Wu-Tang: An American Saga]]* (2019) ของฮูลู

## อ้างอิง

หมวดหมู่:จักรวาลภาพยนตร์มาร์เวล
หมวดหมู่:มาร์เวลสตูดิโอส์
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2539
หมวดหมู่:นักแสดงชาวอเมริกัน
ไมเคิล เชอร์นัส

**ไมเคิล หลุยส์ เชอร์นัส** (; เกิด 8 สิงหาคม พ.ศ. 2520)  เป็นนักแสดงชาวอเมริกัน เขาได้แสดงภาพยนตร์, โทรทัศน์ และละครเวที บางทีเขาอาจเป็นที่รู้จักกันดีในบทบาทของเขาในฐานะ Cal Chapman ในซีรีส์แนวตลกดราม่าของ Netflix เรื่อง *[[Orange Is the New Black]]* (2013–2019) เชอร์นัสรับบทเป็น Phineas Mason / Tinkerer ในภาพยนตร์จักรวาลภาพยนตร์มาร์เวลเรื่อง *[[Spider-Man: Homecoming]]* ซึ่งฉายเมื่อวันที่ 7 กรกฎาคม พ.ศ. 2560

## อ้างอิง

หมวดหมู่:จักรวาลภาพยนตร์มาร์เวล
หมวดหมู่:มาร์เวลสตูดิโอส์
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2520
หมวดหมู่:นักแสดงชาวอเมริกัน
อิสซาเบลลา อามารา

**อิสซาเบลลา อามารา** (; เกิด 9 ตุลาคม พ.ศ. 2541) เป็นนักแสดง และนักร้องชาวอเมริกัน เธอได้รับความสนใจจากบทบาทของเธอในฐานะ Sally Avril ในภาพยนตร์เรื่อง *[[Spider-Man: Homecoming]]* (2017) และ ** (2018) เธอยังกลายเป็นที่รู้จักจากบทบาทของเธอในภาพยนตร์เรื่อง *[[Wilson (2017 film)|Wilson]]* (2017) และ *[[The Tale]]* (2018) รวมถึงซีรีส์ทางโทรทัศน์เรื่อง *[[Queen America]]* (2018–2019)

## อาชีพ
อามาราสนใจงานบันเทิงตั้งแต่อายุยังน้อย โดยทำโรงละครชุมชน ตั้งแต่นั้นมาเธอก็ได้ปรากฏตัวเล็กน้อยในภาพยนตร์เรื่องสำคัญ ๆ เช่น *[[Joyful Noise (ภาพยนตร์) | Joyful Noise]]*, *Barely Lethal* และ *[[Middle School: The Worst Years of My Life (ภาพยนตร์)|Middle School: The Worst Years of My Life]]* เธอปรากฏตัวในบทตัวละครสนับสุนใน *[[The Boss (ภาพยนตร์ พ.ศ. 2559)|The Boss]] * รับบทเป็นวัยรุ่นชื่อ Michelle Darnell (แสดงโดย Melissa McCarthy)

## อ้างอิง

หมวดหมู่:จักรวาลภาพยนตร์มาร์เวล
หมวดหมู่:มาร์เวลสตูดิโอส์
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2541
หมวดหมู่:นักแสดงชาวอเมริกัน
อัลญะซีเราะฮ์ (หนังสือพิมพ์)

**อัลญะซีเราะฮ์** ( หมายถึง *เกาะ*) เป็นหนังสือพิมพ์รายวันภาษาอาหรับที่เผยแพร่ในประเทศซาอุดีอาระเบีย โดยมี *อัลมะซาอียะฮ์* เป็นหนังสือพิมพ์พี่น้อง เป็นหนังสือพิมพ์เดียวที่จำกัดอิทธิพลและผู้อ่านในประเทศ

หนังสือพิมพ์นี้เผยแพร่ผ่านบรอดชีต ที่มี 48 หน้า มีเนื้อหาทั้งภาพสี และดำขาว โดยมีสาขามากกว่า 30 แห่งทั้งในประเทศและต่างประเทศ

## ดูเพิ่ม
*รายชื่อหนังสือพิมพ์ในประเทศซาอุดีอาระเบีย

## อ้างอิง

หมวดหมู่:หนังสือพิมพ์ที่ก่อตั้งในปี พ.ศ. 2503
หมวดหมู่:หนังสือพิมพ์ภาษาอาหรับ
หมวดหมู่:หนังสือพิมพ์ที่เผยแพร่ในประเทศซาอุดีอาระเบีย
หมวดหมู่:สื่อมวลชนอาหรับ
หมวดหมู่:สื่อมวลชนที่ริยาด
โปเดอแครม

**โปเดอแครม** ( – เอกพจน์,  – พหูพจน์; ) เป็นของหวานฝรั่งเศสประเภทคัสตาร์ดที่สืบต้นตอไปได้ถึงคริสต์ศตวรรษที่ 17 ชื่อของมันหมายถึง "หม้อคัสตาร์ด" หรือ "หม้อครีม" ซึ่งยังใช้หมายถึงเครื่องถ้วยเปลือกไข่ที่ใช้เสิร์ฟของหวานชนิดนี้

## อ้างอิง
มัสยิดใหญ่ลาซ่า

**มัสยิดใหญ่ลาซ่า** () หรือ **มัสยิดเหอป้าหลิน** () เป็นมัสยิดที่ลาซ่า เขตปกครองตนเองทิเบต ประเทศจีน

## ประวัติ
มัสยิดหลังเดิมสร้างขึ้นใน ค.ศ. 1716 แล้วขยายเพิ่มใน ค.ศ. 1793 ตอนแรกสร้างขึ้นโดยบรรดาพ่อค้าจากกัศมีร์ที่ตั้งถิ่นฐานในลาซ่า หลังจากนั้นจึงถูกม็อบทิเบตทำลายในการก่อกำเริบทิเบต ค.ศ. 1959 มัสยิดนี้จึงได้รับการสร้างใหม่และบูรณะ ในช่วงการปฏิวัติวัฒนธรรม มัสยิดถูกเปลี่ยนไปเป็นสำนักงานคณะกรรมการและสหกรณ์การเกษตร ใน ค.ศ. 1978 มัสยิดแห่งนี้ได้รับการฟื้นฟูให้เป็นพื้นที่ทางศาสนาอีกครั้ง ในระหว่างความไม่สงบในทิเบต ค.ศ. 2008 ม็อบทิเบตเผามัสยิด

## ดูเพิ่ม
* ศาสนาอิสลามในประเทศจีน
* มุสลิมเชื้อสายทิเบต
* รายชื่อมัสยิดในประเทศจีน

## อ้างอิง

## แหล่งข้อมูลอื่น

* Lhasa Great Mosque
* I Visit a Mosque in Lhasa
* The ornaments of Lhasa

หมวดหมู่:สิ่งก่อสร้างและโครงสร้างที่ลาซ่า
หมวดหมู่:มัสยิดในทิเบต
โรงเรียนศิลปะการแสดงโซล

**โรงเรียนศิลปะการแสดงโซล** (; ) รู้จักกันในชื่อ  (SOPA) ในเกาหลีใต้ เป็นโรงเรียนมัธยมศิลปะในคุงดง, กูโร-กู, โซล

## ประวัติ
โรงเรียนก่อตั้งเมื่อวันที่ 6 มีนาคม พ.ศ. 2509 ในชื่อโรงเรียนมัธยมชองฮี ( ) เมื่อวันที่ 28 กุมภาพันธ์ 2002 พัก แจ-รยอน ได้รับการแต่งตั้งให้ดำรงตำแหน่งอาจารย์ใหญ่ และในวันที่ 1 กันยายน พ.ศ. 2551 โรงเรียนถูกย้ายไปที่ 147-1 คุงดง, กูโร-กู, ในโซล

หลังจากเปลี่ยนชื่อเป็นโรงเรียนศิลปะการแสดงโซล () โรงเรียนได้รับนักเรียนรุ่นแรกในวันที่ 1 มีนาคม พ.ศ. 2552 มีนักเรียนสำเร็จการศึกษาทั้งสิ้น 12,996 คน ณ วันที่ 4 กุมภาพันธ์ พ.ศ. 2562

## ภาควิชา
* ภาควิชาการละครและภาพยนตร์
* ภาควิชาการเต้น
* ภาควิชาดนตรี
* ภาควิชาศิลปะบนเวที
* ภาควิชาศิลปะการละคร
* ภาควิชาศิลปะการกระจายเสียง

## ศิษย์เก่าที่มีชื่อเสียง

* อัน ยู-จิน
* แพ ซู-จี
* บัง เย-ดัม
* เฉิงเซียว
* ชเว จิน-รี
* ชเว จุน-ฮง
* ชเว มิน-ฮวาน
* ชเว ซอ-อา
* ชเว ยู-จอง
* ชเว ยู-นา
* กง ชาน-ซิก
* ฮอ ยองจี
* ฮวัง อึนบี
* ฮวัง มิน-ฮย็อน
* ฮวัง ฮย็อน-จิน
* ชัง โด-ยุน
* ชัง ว็อน-ย็อง
* ชัง เย-อึล
* ช็อน จ็อง-กุก
* ช็อง แช-ยอน
* ช็อง อึน-บี
* ช็อง เย-ริน
* ช็องยุนโอ 
* คัง ชัน-ฮี
* คัง มี-นา
* คัง ซึล-กี
* คัง อี-ซอก
* คิม โด-ย็อน
* คิม จี-ซู
* คิม จง-อิน
* คิม มิน-แจ
* คิม มิน-จู
* คิม โบ-รา
* คิม นัม-จู
* คิม แซ-รน
* คิม อู-จิน
* คิม เย-วอน
* กวัก ดง-ยอน
* อี แด-ฮวี
* อี ฮา-อี
* อี ฮเย-ริ
* อี แจ-จิน
* อี จง-ฮย็อน
* อี นา-อึน
* อี แท-ยง
* อี ยอง-ยู
* อี เจ-โน่
* มาร์ก ลี
* นา แฮ-รยอง
* นา แจ-มิน
* โอ ฮา-ย็อง
* โอ เซ-ฮุน
* พัก จี-ฮุน
* พัก จ็อง-ฮย็อน
* พัก ซู-ย็อง
* ซอ จี-ฮี
* ซิน จี-ฮุน
* ซน นา-อึน
* ซอน ซึง-ยอน
* ซง ซึง-ฮย็อน
* โจว เจี๋ย-ฉฺยง
* คิม ดายอน

## อ้างอิง

## แหล่งข้อมูลอื่น
* 

โซล
ศิลปะการแสดงโซล
ศิลปะการแสดงโซล
หมวดหมู่:ก่อตั้งในประเทศเกาหลีใต้ในปี พ.ศ. 2509
กีดกัน (Skyline)

**"กีดกัน (Skyline)"** เป็นเพลงของพุฒิพงศ์ อัสสรัตนกุล สำหรับประกอบซีรีส์เรื่อง *[[แปลรักฉันด้วยใจเธอ]]* ของนาดาวบางกอก เผยแพร่เมื่อวันที่ 30 กันยายน พ.ศ. 2563 ก่อนที่ซีรีส์จะออกอากาศในวันที่ 22 ตุลาคมปีเดียวกัน หลังมีการเผยแพร่มิวสิกวิดีโอ เพลงนี้ถูกพูดถึงมากจนติดเทรนด์ทวิตเตอร์ในประเทศไทย และในระยะเวลาหนึ่งเดือน มียอดผู้ชมเพลงนี้ในยูทูบ 7.4 ล้านครั้ง

## การประพันธ์
เพลงนี้แต่งโดยปัณฑพล ประสารราชกิจ นักร้องนำวงค็อกเทล ทำนองและเรียบเรียงโดยธิติวัฒน์ รองทอง โดยปัณฑพล ประสานราชกิจ ธิติวัฒน์ รองทอง และกร มหาดำรงค์กุลเป็นโปรดิวเซอร์ โดยท่วงทำนองอิงจากภาพยนตร์และซีรีส์จีน บ้างว่าอิงจากภาพยนตร์จีนกำลังภายในยุค 90 ดังเช่นเนื้อเพลงท่อน "กีดกั้นด้วยแผ่นฟ้าแม้ไกลฉันยินดีจะฝ่าไป กีดกั้นด้วยภูผาสูงชันลับตาฉันไม่หวั่นไหว..." พุฒิพงศ์กล่าวถึงการร้องเพลงนี้ไว้ว่า "...เพลงนี้สื่อถึงการพบความรักที่ตามหามาเนิ่นนานแต่กลับต้องพบเจออุปสรรคที่ต้องฝ่าฟันไปแม้กระทั่งอุปสรรคของโชคชะตาเป็นหนึ่งบทพิสูจน์ความรัก มีกลิ่นอายความเป็นจีนกำลังภายใน ค่อนข้างร้องยาก จะมีศัพท์มีความเป็นกวี เลยต้องมีวรรคที่ต้องแบ่งลมหายใจดี ๆ มีไดนามิกหนักเบา..."

นอกจากนี้ยังมีเพลง "กีดกัน (Skyline)" ฉบับภาษาจีนใช้ชื่อว่า "หรูเหอ" () ซึ่งในประกอบซีรีส์เรื่องเดียวกัน ฉบับแรกร้องโดยตุลานันท์ นรเศรษฐ์พิศาล และฉบับที่สองร้องโดยกฤษฏ์ อำนวยเดชกร

## มิวสิกวิดีโอ
พุฒิพงศ์ อัสสรัตนกุล และกฤษฏ์ อำนวยเดชกร ร่วมแสดงในมิวสิกวิดีโอ ถ่ายทำที่ชายหาดแห่งหนึ่งในจังหวัดภูเก็ต กำกับโดยตะวันวาด วนวิทย์ และรินรดา พรสมบัติเสถียร หลังมีการเผยแพร่มิวสิกวิดีโอ เพลงนี้ถูกพูดถึงมากจนติดเทรนด์ทวิตเตอร์ในประเทศไทย และในระยะเวลาหนึ่งเดือน มียอดผู้ชมเพลงนี้ในยูทูบ 7.4 ล้านครั้ง

## รางวัลที่ได้รับ

## อ้างอิง

หมวดหมู่:ซิงเกิลในปี พ.ศ. 2563
หมวดหมู่:เพลงในปี พ.ศ. 2563
สะพานเสาวนี

**สะพานเสาวนี** เป็นสะพานแห่งหนึ่งในพื้นที่กรุงเทพมหานคร ในแขวงสวนจิตรลดา เขตดุสิต เป็นสะพานที่ข้ามคูและเชื่อมถนนศรีอยุธยา บริเวณจุดตัดกับทางรถไฟสายเหนือ, สายอีสาน และสายใต้ (ระหว่างสถานีรถไฟจิตรลดา กับ สถานีรถไฟสามเสน) หน้าพระตำหนักจิตรลดารโหฐาน

สะพานเสาวนี เป็นสะพานเก่าแก่แห่งหนึ่ง เป็นโบราณสถานที่ได้รับการลงทะเบียนโดยกรมศิลปากร เดิมทีเป็นสะพานไม้ ต่อมาได้ทรุดโทรมลง และมีการสร้างใหม่ให้เป็นสะพานคอนกรีตเสริมเหล็กเนื่องในวโรกาสที่สมเด็จพระศรีพัชรินทราบรมราชินีนาถทรงบำเพ็ญพระราชกุศล ฉลองพระชนมายุครบสี่รอบ (48 พรรษา) เมื่อ พ.ศ. 2454 (ร.ศ. 130) อันเป็นปีที่พระบาทสมเด็จพระมงกุฎเกล้าเจ้าอยู่หัวทรงครองราชย์ได้ครบปีเดียว

จุดเด่นของสะพานแห่งนี้ คือ มุมสะพานทั้งสี่ด้านเป็นลายปูนปั้นทรงแจกันขนาดใหญ่ประดับลวดลายรูปผู้หญิง และลายเครือเถาด้วยความประณีต ตอนกลางสะพานมีซุ้มโค้ง ประดับช่อดอกไม้ พร้อมป้ายชื่อสะพานอยู่ในตอนล่างของซุ้มนั้น เสาและราวลูกกรงสะพานเป็นทรงมะหวด เรียงรายไปตลอดข้างทางและเชิงสะพาน 

เดิมที ความกว้างของสะพานเสาวนียังไม่ได้เป็นแบบปัจจุบันนี้ หากแต่ขยายขึ้นตามการขยายพื้นที่จราจรของถนนศรีอยุธา จำต้องมีการปรับเปลี่ยนสภาพของสะพาน โดยมีการถอดและชะลองานปูนปั้นและลวดลายออกอย่างประณีต ก่อนจะนำกลับไปติดต่อใหม่ให้เหมือนเดิม

นอกจากนี้แล้ว สะพานเสาวนียังเป็นสี่แยกที่เป็นทางแยกที่ตัดกันของถนนศรีอยุธยา, ถนนสวรรคโลก และทางรถไฟสายเหนือ ในชื่อ "แยกเสาวนี" และเป็นเส้นแบ่งระหว่างพื้นที่แขวงสวนจิตรลดา เขตดุสิต กับแขวงทุ่งพญาไท เขตราชเทวี

## ดูเพิ่ม
*สะพานอุภัยเจษฎุทิศ
## อ้างอิง

## แหล่งข้อมูลอื่น
*

เสาวนี
หมวดหมู่:โบราณสถานในเขตดุสิต
เสาวนี
หมวดหมู่:สิ่งก่อสร้างตั้งแต่ พ.ศ. 2454
หมวดหมู่:สะพานที่สร้างเสร็จในปี พ.ศ. 2454
เกาะรินจา

**รินจา** () เป็นเกาะเล็ก ๆ ที่ตั้งอยู่ใกล้กับเกาะโกโมโดและเกาะโฟลเร็ซในจังหวัดนูซาเติงการาตะวันออก ประเทศอินโดนีเซีย ภายในอำเภอมังกาไรตะวันตก เป็นหนึ่งในสามเกาะที่ใหญ่ที่สุดที่รวมอยู่ในอุทยานแห่งชาติโกโมโด เกาะนี้มีชื่อเสียงเรื่องมังกรโกโมโด กิ้งก่ายักษ์ที่มีความยาวได้ถึง 3 เมตร (9.8 ฟุต) นอกจากนี้ยังมีสัตว์ชนิดอื่น ๆ อีกมากมาย เช่น หมูป่า ควาย นกนานาชนิด

## อ้างอิง

รินจา
วัดบุญศรีมุนีกรณ์

**วัดบุญศรีมุนีกรณ์** เป็นวัดราษฎร์สังกัดคณะสงฆ์มหานิกาย ตั้งอยู่บนพื้นที่ 26 ไร่ 99 ตารางวา อยู่ใน 2 เขตการปกครอง คือ ครึ่งหน้าตั้งอยู่ในพื้นที่เขตคันนายาว ส่วนครึ่งหลังอยู่เขตบึงกุ่ม กรุงเทพมหานคร และที่ดินด้านหน้าจำนวน 13 ไร่ 1 งาน 78 ตารางวา คุณเสถียรและคุณสายหยุด บุญศรี ได้ถวายให้สร้างวัดสำหรับเป็นที่ปฏิบัติวิปัสสนากรรมฐาน ในวันที่ 20 มกราคม พ.ศ. 2516 ที่ดินส่วนที่เหลือ พระครูภาวนานุสิฐ (ขาว  ฐิตวณฺโณ) อดีตเจ้าอาวาส ได้จัดซื้อเพิ่มเติมในเวลาต่อมา

วัดบุญศรีมุนีกรณ์ได้รับการประกาศตั้งให้เป็นวัดในพระพุทธศาสนาจากกระทรวงศึกษาธิการเมื่อวันที่ 15 ตุลาคม พ.ศ. 2528 ได้รับพระราชทานวิสุงคามสีมาเมื่อวันที่ 4 มีนาคม พ.ศ. 2529 มหาเถรสมาคมได้ประกาศให้เป็นสำนักปฏิบัติธรรมประจำกรุงเทพมหานคร แห่งที่ 24 เมื่อวันที่ 24 กุมภาพันธ์ พ.ศ. 2550

ชื่อของวัดบุญศรีมุนีกรณ์มาจากคำว่า *บุญศรี* ซึ่งเป็นนามสกุลของผู้ถวายที่ดินสร้างวัด กับคำว่า *มุนีกรณ์* แปลว่า "เป็นที่สร้างพระมุนี" เมื่อนำคำทั้งสองมารวมกันจึงได้ความว่า "วัดอันเป็นสถานที่สร้างพระมุนีของตระกูลบุญศรี" ชื่อนี้ตั้งโดยพระธรรมธีรราชมหามุนี (โชดก ญาณสิทฺธิ) วัดมหาธาตุยุวราชรังสฤษฎิ์ราชวรมหาวิหาร

ภายในวัดมีพระพุทธรูปสำคัญแสดงพุทธประวัติ ปางบำเพ็ญทุกรกิริยา อุโบสถประดิษฐานพระประธานชื่อ *พระพุทธมหามณีนพรัตน์* เป็นพระพุทธรูปปางมารวิชัย สร้างด้วยทองเหลือง ประดับอัญมณีแท้ทั้งหมดที่ได้รับการร่วมใจสร้างจากประชาชนในท้องที่เมื่อปี พ.ศ. 2558 ขนาดหน้าตัก 3 เมตร สูง 4 เมตร แต่วัดแห่งนี้มักถูกโจรกรรมอยู่บ่อยครั้ง บรรยากาศในวัดเป็นธรรมชาติเหมาะแก่การนั่งวิปัสสนา เปิดให้ประชาชนได้ทำบุญตักบาตรและถวายสังฆทานเป็นประจำทุกวัน

## รายนามเจ้าอาวาส
*พระครูภาวนานุสิฐ (ขาว บัวเพ็ชร ฐิตวณฺโณ) 
* พระมหาชานนท์ กุสลจิตฺโต
* พระครูสมุห์ฉลาด ฉนฺทธมฺโม (ดิษจำรัส)

## อ้างอิง

บุญศรีมุนีกรณ์
บุญศรีมุนีกรณ์
กระบองลม

200px|thumb| แฟนบาสเก็ตบอลชายของ Kansas Jayhawks เฉลิมฉลองช่วงดึกที่ Phog ด้วยกระบองลมเชียร์กีฬา
200px|thumb|กระบองลมเชียร์กีฬาที่ยังไม่ได้เป่าลม

**กระบองลม** หรือ **กระบองลมเชียร์กีฬา** หรือ **กระบองพลาสติกอัดลม** (Thundersticks - ธันเดอร์สติ๊ก) บางครั้งเรียกว่า **แบมแบม** เป็นลูกโป่งพลาสติกทรงกระบอกยาวที่ใช้ในการสร้างเสียงที่ดังกว่ามากและใช้แรงน้อยกว่าการตบมือ โดยการตีกระบองลมสองอันกระทบกัน นอกจากนี้ยังใช้โบกประกอบจังหวะการเชียร์และสามารถพกพาได้สะดวกด้วยการเป่าลมเมื่อต้องการใช้ โดยทั่วไปมักใช้ในการแข่งขันกีฬา

## ที่มาและความนิยม
กระบองลมเชียร์กีฬา หรือธันเดอร์สติ๊ก (thunderstick) ในภาษาอังกฤษเนื่องจากมีเสียงที่ดัง หรือเรียกในภาษาเกาหลีว่า 막대풍선 (*makdae pungseon* ) เนื่องจากสร้างและใช้ครั้งแรกเมื่อปีพ.ศ. 2537 ในเกาหลีใต้ผลิตโดย Balloon Stix Korea ในการแข่งขันเบสบอลของทีมแอลจีทวินส์ (LG Twins) ต่อมาพวกเขาได้รับความนิยมในอเมริกาเหนือ เมื่อแฟน ๆ ของ Anaheim Angels ใช้ในช่วง World Series ปี 2002 ปัจจุบันแฟนกีฬาหลายทีมใช้กระบองลมเชียร์เพื่อแสดงการเชียร์กีฬา เช่น ฟุตบอล วอลเล่ย์บอล วิ่งทางไกล และยังใช้ในกิจกรรมการแสดงอื่น ๆ รวมทั้งในการแสดงคอนเสิร์ต แต่ปัจจุบันกระบองลมถูกลดความนิยมเนื่องจากสร้างความรำคาญต่อผู้อื่นและบดบังการชมกีฬา และถูกห้ามนำเข้าคอนเสิร์ตเนื่องจากมีเสียงที่ดังเกิน รบกวนการแสดงและผู้ชมอื่น ๆ  และเปลี่ยนไปใช้แท่งไฟหรือป้ายไฟต่าง ๆ แทน

กระบองลมเชียร์กีฬาบางครั้งก็มีชื่อเรียกต่าง ๆ เช่น "แบงเกอร์"

## ดูเพิ่ม
อุปกรณ์การเชียร์กีฬาอื่น ๆ

* วูวูเซลา
* มือตบ
* แผ่นการแปรอักษร

## อ้างอิง

หมวดหมู่:ผลิตภัณฑ์ที่พองตัวได้
หมวดหมู่:สิ่งประดิษฐ์ของเกาหลี
หมวดหมู่:การเชียร์กีฬา
หมวดหมู่:วัฒนธรรมฟุตบอล
หมวดหมู่:สิ่งประดิษฐ์ของประเทศเกาหลีใต้
วัดขจรศิริ

**วัดขจรศิริ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงอ่อนนุช เขตสวนหลวง กรุงเทพมหานคร ปัจจุบันมีพระครูวัชรศิริธรรม (วิสุทธิ์ ฐิติธมฺโม) เป็นเจ้าอาวาส

วัดขจรศิริสร้างขึ้นในสมัยรัตนโกสินทร์ตอนต้น ในสมัยพระบาทสมเด็จพระนั่งเกล้าเจ้าอยู่หัว ราว พ.ศ. 2392 สร้างโดยชาวเขมร ประชาชนจึงเรียกว่า **วัดขอม** ต่อมาในปี พ.ศ. 2483 ได้เปลี่ยนนามเป็นวัดขจรศิริดังที่ใช้ในปัจจุบัน สันนิษฐานจากคำบอกเล่าของคนสมัยก่อนว่ามีอักษรขอมที่จารึกอยู่ในใบลานบนเพดานอุโบสถ ประกอบกับในปี พ.ศ. 2513  มีการขุดพบยอดเจดีย์ทรงพระปรางค์ ในลักษณะเดียวกับยอดปรางค์ที่ลพบุรี ปรางค์สามยอด วัดได้รับพระราชทานวิสุงคามสีมาเมื่อวันที่ 5 มีนาคม พ.ศ. 2540  จุดเด่นที่น่าสนใจ เป็นที่ทำทานให้อาหารปลาที่อาศัยอยู่บริเวณท่าน้ำวัด อุโบสถที่สวยงามของวัดเป็นฝีมือช่างชาวขอม

วัดมีปูชนียวัตถุที่สำคัญ คือ *หลวงพ่อขอม* สันนิษฐานจากคำบอกเล่าของคนเก่าแก่บริเวณใกล้วัด คาดว่ามีมาตั้งแต่สมัยที่ชาวเขมรได้สร้างวัดขึ้น จึงได้เรียกพระพุทธรูปองค์นี้ว่า "หลวงพ่อขอม"

## อ้างอิง

ขจรศิริ
หมวดหมู่:ชาวไทยเชื้อสายเขมร
แมนจาโร

**แมนจาโร** () เป็นการแจกจ่ายลินุกซ์ที่เสรีและต้นทางเปิดที่มีพื้นฐานจากระบบปฏิบัติการอาร์ชลินุกซ์ แมนจาโรให้ความสำคัญกับความเป็นมิตรต่อผู้ใช้และความง่ายในการเข้าถึงและตัวระบบเองได้รับการออกแบบมาให้ทำงานได้สมบูรณ์ตั้งแต่ติดตั้งด้วยซอฟต์แวร์ที่ติดตั้งไว้ล่วงหน้า แมนจาโรมีการอัปเดตการแบบโรลลิ่งรีลีสและใช้ Pacman เป็นตัวจัดการแพ็คเกจ

## รุ่นอย่างเป็นทางการ
* Manjaro Xfce ซึ่งมีธีมมืดของแมนจาโรและเดสก์ท็อปแบบเอกซ์เอฟซีอี
* Manjaro KDE ซึ่งมีธีม Dark Plasma ของแมนจาโรเองและเดสก์ทอป แอป และเฟรมเวิร์กล่าสุดของเคดีอี
* Manjaro GNOME เป็นรุ่นที่สามอย่างเป็นทางการเมื่อเปิดตัวรุ่น Gellivara ประกอบไปด้วยเดสก์ท็อปแบบกะโนมและธีมของแมนจาโร
* แม้ว่าจะไม่มีการเผยแพร่อย่างเป็นทางการ แต่ Manjaro Community Editions ที่ได้รับการดูแลโดยสมาชิกของชุมชนแมนจาโร มีรูปแบบเดสก์ทอปเพิ่มเติมจากรุ่นอย่างเป็นทางการ ซึ่งได้แก่ Awesome, Bspwm, Budgie, Cinnamon, i3, LXDE, LXQt, MATE และ Openbox
* รุ่นเดสก์ท็อปแบบ Deepin ถูกทิ้งใน 18.0 Illyria แต่ถูกนำกลับมาพร้อมกับการเปิดตัว 20.1 Mikah

## ประวัติรุ่น

## อ้างอิง

หมวดหมู่:การแจกจ่ายลินุกซ์
หมวดหมู่:ซอฟต์แวร์ในปี พ.ศ. 2554
หมวดหมู่:เคดีอี
สำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง

**สำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง** (อังกฤษ: School of Cosmetic Science, Mae Fah Luang University) จัดตั้งขึ้นเมื่อปี พ.ศ. 2548 นับเป็นสำนักวิชาลำดับที่ 7 ของมหาวิทยาลัยแม่ฟ้าหลวง และเป็นมหาวิทยาลัยแห่งแรกของประเทศไทยที่เปิดสอนเกี่ยวกับศาสตร์ทางด้านวิทยาศาสตร์เครื่องสำอาง สำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง ได้จัดการเรียนการสอนหลักสูตรระดับปริญญาตรี ระดับปริญญาโท และระดับปริญญาเอก

## ประวัติ
สำนักวิชาวิทยาศาสตร์เครื่องสำอาง เปิดสอนหลักสูตรวิทยาศาสตร์เครื่องสำอางและหลักสูตรเทคโนโลยีความงามเป็นแห่งแรกของประเทศไทย ก่อตั้งในปี พ.ศ. 2548 โดยดำริของท่านอธิการบดี รองศาสตราจารย์ ดร. วันชัย ศิริชนะ และคณบดีคนแรกของสำนักวิชา รองศาสตราจารย์ ดร. พรรณวิภา กฤษฎาพงษ์ ที่มีวิสัยทัศน์อันยาวไกล เล็งเห็นว่าธุรกิจอุตสาหกรรมเครื่องสำอางและความงามมีการเติบโตสูงและมีศักยภาพในการเป็นส่วนหนึ่งในการพัฒนาประเทศได้ แต่ยังขาดบุคลากรที่จบการศึกษาโดยตรงเพื่อรองรับการทำงานในสาขาวิชานี้ โดยในปีแรกได้เปิดสอนหลักสูตรวิทยาศาสตร์เครื่องสำอางทั้งในระดับปริญญาตรีซึ่งเปิดสอน ณ มหาวิทยาลัยแม่ฟ้าหลวง จ.เชียงราย และระดับปริญญาโท ซึ่งเปิดสอน ณ อาคารปัญจภูมิ ถ.สาทรใต้ กรุงเทพฯ ขึ้นเป็นแห่งแรกของประเทศไทย โดยมีวัตถุประสงค์เพื่อผลิตกำลังคนรองรับการเติบโตของธุรกิจอุตสาหกรรมของประเทศ

ในปี พ.ศ. 2552 ได้เปิดสอนหลักสูตรเทคโนโลยีความงาม ในระดับปริญญาตรี โดยเน้นผลิตบัณฑิตเพื่อให้มีความเชี่ยวชาญด้านการพัฒนาบุคลิกและความงามของบุคคล รองรับธุรกิจความงามที่มีการเติบโตอย่างสูงในปัจจุบัน และในปี พ.ศ. 2553 สำนักวิชาได้เปิดหลักสูตรวิทยาศาสตร์เครื่องสำอาง ในระดับปริญญาเอกขึ้น เพื่อผลิตบัณฑิตที่มีความเชี่ยวชาญสูงในด้านการวิจัยทางวิทยาศาสตร์เครื่องสำอางและเป็นกำลังสำคัญของการวิจัยด้านวิทยาศาสตร์เครื่องสำอางเพื่อพัฒนาประเทศต่อไป

## หลักสูตร
ปัจจุบัน สำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่

## ทำเนียบคณบดี
คณบดีสำนักวิชาวิทยาศาสตร์เครื่องสำอาง มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้

## ดูเพิ่ม

* มหาวิทยาลัยแม่ฟ้าหลวง
* รายชื่อคณะวิทยาศาสตร์ในประเทศไทย

## อ้างอิง

## แหล่งข้อมูลอื่น

* เว็บไซต์มหาวิทยาลัยแม่ฟ้าหลวง
* เว็บไซค์สำนักวิชาเครื่องสำอาง มหาวิทยาลัยแม่ฟ้าหลวง
วัดสุทธาโภชน์

**วัดสุทธาโภชน์** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในแขวงทับยาว เขตลาดกระบัง กรุงเทพมหานคร

## ประวัติ
วัดสุทธาโภชน์เดิมมีชื่อว่า **วัดสุทธาวาส** สร้างโดยเจ้าจอมมารดากลิ่น ในรัชกาลที่ 4 ในที่ดินของท่านตั้งแต่ปี พ.ศ. 2437 เมื่อเจ้าจอมมารดากลิ่นได้ถวายบังคมลาออกจากพระบรมมหาราชวังมาอยู่กับพระโอรสภายนอก ท่านก็ชอบเดินทางไปตามหัวเมืองเพื่อพักผ่อนสูดอากาศบริสุทธิ์อยู่เนือง ๆ รวมถึงย่านลาดกระบังนี้ด้วย ท่านได้มาทำบุญไหว้พระที่วัดสุทธาวาสอยู่บ่อยครั้ง แต่ในหน้าแล้งน้ำในคลองแห้งจนไม่สามารถพายเรือเข้ามาที่วัดได้ ท่านจึงมีดำริให้ย้ายวัดมาสร้างใหม่ในที่ดินของท่าน โดยในปี พ.ศ. 2455 เจ้าจอมมารดากลิ่นพร้อมด้วยพระมหาอ่อน มหากัณยาโณ และมรรคนายกอ๊อต ไชยนุต ได้ดำเนินการย้ายวัดมาตั้งอยู่บริเวณปากคลองมอญฝั่งเหนือ ริมคลองลำปลาทิวฝั่งตะวันออก และเปลี่ยนชื่อวัดมาเป็น "วัดสุทธาโภชน์"

วัดสุทธาโภชน์เป็นศูนย์รวมศิลปวัฒนธรรม ประเพณี วิถีชุมชนมอญลาดกระบัง เป็นแหล่งเรียนรู้ให้คนรุ่นหลังได้ศึกษาประวัติศาสตร์ของชุมชน ประกอบด้วยอนุสรณ์สถานเจ้าจอมมารดากลิ่น พิพิธภัณฑ์ท้องถิ่นกรุงเทพมหานครเขตลาดกระบัง พิพิธภัณฑ์เรือท้องถิ่น ภายในวัดยังมีเรือนไม้สักทองอายุกว่า 100 ปี และสวนปลาธรรมชาติ

## งานประเพณี
วัดยังมีประเพณีที่สำคัญทางวัดจะนำเรือออกมาใช้เป็นประจำทุกปีหลังวันออกพรรษา ในงานประเพณีตักบาตรพระร้อยทางเรือที่จัดขึ้นในวันอาทิตย์แรกหลังวันออกพรรษาของทุกปี ถือเป็นวัฒนธรรมของชาวมอญที่สืบทอดกันมายาวนาน กิจกรรมประกอบด้วยพิธีตักบาตรพระสงฆ์มารับบิณฑบาตทางเรือ ลักษณะเป็นการตักบาตรคล้ายกับการตักบาตรเทโว แต่ใช้เรือมาดเป็นพาหนะมารับบิณฑบาต ซึ่งเป็นเรือที่เก็บรักษาและอนุรักษ์ไว้เป็นอย่างดี โดยประชาชนจะนั่งคอยใส่บาตรพระเรียงรายอยู่ริมตลิ่งตามแนวคลองลำปลาทิว พิธีถวายภัตตาหารแด่พระภิกษุสงฆ์ ด้วยชุดสำรับคาวหวานและการแข่งขันเรือภายในท้องถิ่น

## อ้างอิง

สุทธาโภชน์
สุทธาโภชน์
โบคีม วูดไบน์

**โบคีม วูดไบน์** (; เกิด 13 เมษายน พ.ศ. 2516) เป็นนักแสดงชาวอเมริกัน เขาได้รับรางวัล Black Reel Award และได้รับการเสนอชื่อเข้าชิงรางวัล Primetime Emmy Award และรางวัล Critics 'Choice Television Award สำหรับบทบาทของเขาในฐานะ Mike Milligan ในฤดูกาลที่สองของ *[[ฟาร์โก]]* วูดไบน์ยังแสดงเป็น แดเนียลใน *[[Underground (TV series)|Underground]]* ฤดูกาลที่ 2 ของ WGN และ Herman Schultz/Shocker ในภาพยนตร์เรื่อง *[[สไปเดอร์-แมน: โฮมคัมมิ่ง]]* ในปี ค.ศ. 1994 เขาแสดงเป็นจอชัว น้องชายที่มีปัญหาของเจสันในเรื่อง *[[Jason's Lyric]]*

## อ้างอิง

หมวดหมู่:จักรวาลภาพยนตร์มาร์เวล
หมวดหมู่:มาร์เวลสตูดิโอส์
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2516
หมวดหมู่:นักแสดงชาวอเมริกัน
โจซี โตตาฮ์

**โจซี โตตาฮ์** (;  เกิด 5 สิงหาคม พ.ศ. 2544) หรือที่รู้จักกันในชื่อ **J. J. Totah** เป็นนักแสดงหญิงชาวอเมริกัน

โตตาฮ์เริ่มอาชีพของเธอด้วยการรับบทผู้ชาย แต่เปิดเผยต่อสาธารณชนในฐานะผู้หญิงข้ามเพศในเดือนสิงหาคมปี ค.ศ. 2018 โดยเปลี่ยนชื่อเป็น Josie

## อ้างอิง

หมวดหมู่:จักรวาลภาพยนตร์มาร์เวล
หมวดหมู่:มาร์เวลสตูดิโอส์
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2544
หมวดหมู่:นักแสดงชาวอเมริกัน
แอนดรอยด์-เอ็กซ์86

**แอนดรอยด์-เอ็กซ์86** () เป็นโครงการโอเพนซอร์สที่ไม่เป็นทางการที่ทำให้ระบบปฏิบัติการมือถือแอนดรอยด์ของกูเกิล ไปทำงานบนอุปกรณ์ที่ใช้โปรเซสเซอร์ AMD และ Intel x86 แทน ARM ที่ใช้ RISC

นักพัฒนา Chih-Wei Huang และ Yi Sun เริ่มต้นโครงการในปี 2009 โครงการนี้เริ่มต้นขึ้นจากการแพทช์ซอร์สโค้ดของแอนดรอยด์เพื่อให้แอนดรอยด์ทำงานบนเน็ตบุ๊ก แท็บเล็ต และคอมพิวเตอร์มือถือพิเศษต่างๆ หลังจากนั้น Yi ลาออกเนื่องจากเรื่องส่วนตัว ส่วน Huang เป็นผู้ดูแลโครงการในปัจจุบัน นักพัฒนาในปัจจุบัน ได้แก่ Mauro Rossi และ Michael Goffioul
**แอนดรอยด์-เอ็กซ์86** () เป็นโครงการโอเพนซอร์สที่ไม่เป็นทางการที่ทำให้ระบบปฏิบัติการมือถือแอนดรอยด์ของกูเกิล ไปทำงานบนอุปกรณ์ที่ใช้โปรเซสเซอร์ AMD และ Intel x86 แทน ARM ที่ใช้ RISC

นักพัฒนา Chih-Wei Huang และ Yi Sun เริ่มต้นโครงการในปี 2009 โครงการนี้เริ่มต้นขึ้นจากการแพทช์ซอร์สโค้ดของแอนดรอยด์เพื่อให้แอนดรอยด์ทำงานบนเน็ตบุ๊ก แท็บเล็ต และคอมพิวเตอร์มือถือพิเศษต่างๆ หลังจากนั้น Yi ลาออกเนื่องจากเรื่องส่วนตัว ส่วน Huang เป็นผู้ดูแลโครงการในปัจจุบัน นักพัฒนาในปัจจุบัน ได้แก่ Mauro Rossi และ Michael Goffioul

## อ้างอิง

หมวดหมู่:แอนดรอยด์ (ระบบปฏิบัติการ)
สำนักวิชานิติศาสตร์ มหาวิทยาลัยแม่ฟ้าหลวง

**สำนักวิชานิติศาสตร์ มหาวิทยาลัยแม่ฟ้าหลวง** (อังกฤษ: School of Law, Mae Fah Luang University) จัดตั้งขึ้นเมื่อปี พ.ศ. 2546 นับเป็นสำนักวิชาลำดับที่ 6 ของมหาวิทยาลัยแม่ฟ้าหลวง เป็นสถาบันการศึกษาด้านนิติศาสตร์ ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี และระดับปริญญาโท ตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย

## ประวัติ
สำนักวิชานิติศาสตร์จัดตั้งขึ้นตั้งแต่วันที่ 23 มกราคม 2546 เป็นต้นมา ทั้งนี้เป็นไปตามข้อกำหนดของมหาวิทยาลัยแม่ฟ้าหลวง จัดตั้งขึ้นเพื่อรองรับความต้องการศึกษาในหลักสูตรนิติศาสตร์ที่มีอย่างกว้างขวางในปัจจุบัน โดยหลักสูตรที่ร่างขึ้นโดยผู้ทรงคุณวุฒิในสาขาวิชานิติศาสตร์ เพื่อผลิตบัณฑิตนิติศาสตร์ให้มีความรู้ ความเชี่ยวชาญ ทั้งภาคทฤษฎี และสามารถนำไปประยุกต์ใช้ในทางปฏิบัติตลอดจนให้ยึดมั่นในหลักคุณธรรม นิติธรรม และจริยธรรมแห่งวิชาชีพ โดยได้จัดกิจกรรมเสริมการศึกษาอย่างสม่ำเสมอ เพื่อการพัฒนาศักยภาพนักศึกษาให้ได้มีโอกาสเรียนรู้อยู่ตลอดเวลา ทั้งการศึกษา และดูงานนอกสถานที่ ตลอดจนการบรรยายพิเศษโดยผู้ทรงคุณวุฒิ

## หลักสูตร
ปัจจุบัน สำนักวิชานิติศาสตร์ มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่

## ทำเนียบคณบดี
คณบดีสำนักวิชานิติศาสตร์ มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้

## ดูเพิ่ม

* มหาวิทยาลัยแม่ฟ้าหลวง
* รายชื่อคณะนิติศาสตร์ในประเทศไทย

## อ้างอิง

## แหล่งข้อมูลอื่น

* เว็บไซต์มหาวิทยาลัยแม่ฟ้าหลวง
* เว็บไซค์สำนักวิชานิติศาสตร์ มหาวิทยาลัยแม่ฟ้าหลวง
วัดบางแพรก

**วัดบางแพรก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 11 บ้านบางแพรกน้อย ตำบลบางรักใหญ่ อำเภอบางบัวทอง จังหวัดนนทบุรี วัดตั้งอยู่ภายในชุมชนชาวสวนริมคลองบางแพรกซึ่งเป็นคลองแยกจากคลองอ้อม  มีถนนเข้าวัดแยกมาจากถนนรัตนาธิเบศร์

## ประวัติ
วัดบางแพรกสร้างขึ้นเมื่อประมาณ พ.ศ. 2240 ในสมัยกรุงศรีอยุธยาตอนปลาย เดิมชื่อ **วัดละครทำ** ชื่อนี้ว่ากันว่ามาจากคณะบุคคลที่มาสร้างวัดแห่งนี้เป็นชาวคณะละครรำ แต่เนื่องจากตั้งอยู่ริมคลองบางแพรกจึงเรียกชื่อวัดตามชื่อคลอง ตามหนังสือ *ทำเนียบคณะสงฆ์* ของกระทรวงธรรมการ พิมพ์เมื่อ ร.ศ. 123 (พ.ศ. 2448) ได้มีชื่อวัดบางแพรกแล้ว วัดได้กลายเป็นวัดร้างในช่วงเสียกรุงศรีอยุธยาครั้งที่ 2 เช่นเดียวกับวัดอื่น ๆ อีกหลายวัดในบริเวณคลองอ้อมนนท์ จนถึงสมัยรัตนโกสินทร์มีชาวบ้านมาอยู่ที่ชุมชนบางแพรก และมีพระสงฆ์มาอยู่จำพรรษาที่วัดบางแพรกและได้บูรณะจนเป็นวัดที่มีพระสงฆ์อยู่ประจำเรื่อยมา

วัดบางแพรกได้มีการบูรณะเสนาสนะต่อเนื่อง จน พ.ศ. 2364 ในรัชสมัยพระบาทสมเด็จพระนั่งเกล้าเจ้าอยู่หัว ได้มีการขอพระราชทานวิสุงคามสีมา ในปัจจุบัน พระมหาณัฐวุฒิ  กลฺยาณเมธี (บุญเมือง ) ดำรงตำแหน่งเจ้าอาวาส

## อาคารเสนาสนะ
สิ่งก่อสร้างสมัยอยุธยาทรุดโทรมหมดและมาสร้างใหม่สมัยรัตนโกสินทร์ อุโบสถมีขนาด 5 ห้อง หลังคาลด 2 ชั้น ด้านหน้ามีมุขคลุมชานชาลา มีประตูด้านหน้า 2 ประตู ด้านหลังก่ออิฐทึบแบบโบสถ์มหาอุด ประตูหน้าต่างไม่มีซุ้มประตูหน้าต่าง ฐานเอวขันอุโบสถเป็นฐานปัทม์ อุโบสถมีเครื่องลำยอง หน้าบันเป็นปูนปั้นประดิษฐานพระพุทธรูปปางสมาธิล้อมด้วยลายกระหนก หน้าบันคอสองเป็นรูปเทพนมล้อมด้วยกระหนกก้านขด รวงผึ้งและสาหร่ายเป็นปูนปั้น ปลายสาหร่ายเป็นรูปพญานาค มุขด้านหน้าประดิษฐานพระพุทธรูปยืน 2 องค์ ภายนอกอุโบสถมีกำแพงแก้วแบบกำแพงบัวหลังเจียด

อุโบสถหลังใหม่มีขนาด 5 ห้อง หลังคาลด 2 ชั้น มีหลังคาซ้อนกัน 3 ตับ มีมุขด้านหน้าและด้านหลัง ฐานเอวขันที่รองรับอาคารอุโบสถเป็นแบบฐานปัทม์มีความสูงที่ฐานเอวขันนี้เป็นชั้นล่างของอุโบสถด้วย ผนังด้านนอกทำเสาอิงอยู่ระหว่างช่องหน้าต่างมุข ทั้งสองด้านมีเสาเหลี่ยมย่อมุมรับมุขด้านละ 4 ต้น บัวหัวเสาเป็นบัวกลีบยาว โคนกลีบ ประดับด้วยกระจังปฏิญาณ คอเสาเป็นบัวลูกแก้วอกไก่ประดับด้วยกระจังใบเทศ บ่าเสาเป็นบัวคอเสื้อประดับด้วยกระจังปฏิญาณคว่ำและรักร้อยรอบบ่าเสา ที่ชายคามีคันทวยรับชายคา

ศาลาการเปรียญเป็นอาคารทรงไทย 2 ชั้น มีพาไลรอบทั้ง 4 ด้าน หมู่กุฏิและหอสวดมนต์อยู่ทางด้านทิศใต้ของศาลาการเปรียญ ด้านหน้าของหมู่กุฏิริมคลองบางแพรกมีศาลาท่าน้ำของเก่าที่เป็นศาลาไม้ทั้งหลัง

## วัตถุมงคล
ในสมัยพระอาจารย์มหาธีร์ หรือ  พระครูเกษมธีรคุณ (สรธร ญาณเมธี)  ท่านได้สร้างวัตถุมงคลต่าง ๆ เช่น พระขุนแผนพรายชมจันทร์ พระขุนแผนพรายเทวะประสิทธิ์และพระขุนแผนพรายเสน่ห์จันทร์ รวมถึง ไอ้ไข่โคตรรวย ที่มีผู้สื่อข่าวของหนังสือพิมพ์ฉบับภาษาจีนนำไปเขียนเป็นข่าว

## รายนามเจ้าอาวาส
*  พระอธิการอิ่ม	
*  พระอธิการส่วน	
*  พระอธิการโต๊ะ
*  พระอธิการแจ้ง	
*  พระอธิการศรี	
*  พระอธิการโต	
*  พระครูอุดมนนทคุณ 
* พระครูเกษมธีรคุณ (สรธร ญาณเมธี)
* พระมหาณัฐวุฒิ  กลฺยาณเมธี

## อ้างอิง

บางแพรก
หมวดหมู่:โบราณสถานในจังหวัดนนทบุรี
สำนักวิชานวัตกรรมสังคม มหาวิทยาลัยแม่ฟ้าหลวง

**สำนักวิชานวัตกรรมสังคม มหาวิทยาลัยแม่ฟ้าหลวง** (อังกฤษ: School of Social-Innovation, Mae Fah Luang University) จัดตั้งขึ้นเมื่อปี พ.ศ. 2557 นับเป็นสำนักวิชาลำดับที่ 13 ของมหาวิทยาลัยแม่ฟ้าหลวง เป็นสถาบันการศึกษาด้านนวัตกรรมสังคม ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี และระดับปริญญาโท ตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย

## ประวัติ
สำนักวิชานวัตกรรมสังคม เป็นสำนักวิชาที่จัดตั้งขึ้นเป็นลำดับที่ 13 ของมหาวิทยาลัยแม่ฟ้าหลวง โดยสภามหาวิทยาลัยแม่ฟ้าหลวงได้อนุมัติให้จัดตั้งเมื่อวันที่ 21 พฤษภาคม พ.ศ. 2557 มีเป้าหมายเพื่อสร้างความรู้ใหม่ ๆ ในการพัฒนาประเทศไทยและมีส่วนในการพัฒนาประเทศอนุภูมิภาคลุ่มน้ำโขงโดยกระบวนการเรียนรู้ผ่านการวิจัยข้ามพรมแดน (Cross Border Research) และการวิจัยเชิงพื้นที่ (Area Based Research) เพื่อผลิตบัณฑิตที่มีความเป็นเลิศทางวิชาการและมีความรู้ในการปฏิบัติการทางสังคมแบบสหวิทยาการ ในอันที่จะสามารถแก้ปัญหาสังคมที่มีความซับซ้อนได้อย่างเป็นรูปธรรม สำนักวิชานวัตกรรมสังคมจัดตั้งขึ้นท่ามกลางปัจจัยแวดล้อมและความเปลี่ยนแปลงที่เกิดขึ้นในสังคมโลกหลายประการ ได้แก่ การรวมตัวกันของประชาคมอาเซียน (ASEAN Community) ในปี พ.ศ. 2558 ความเปลี่ยนแปลงอันซับซ้อนของความสัมพันธ์ระหว่างประเทศในคริสต์ศตวรรษที่ 21 การขยายตัวของระบบเศรษฐกิจแบบทุนนิยมในระดับโลก ความสำคัญของภาคประชาสังคมทั้งในระดับชาติและระดับนานาชาติ รวมถึงการปรับเปลี่ยนกระบวนทัศน์เรื่องการพัฒนาที่มุ่งสู่หลักการพัฒนาอย่างยั่งยืน ภายใต้สถานการณ์ดังกล่าวนี้ สำนักวิชานวัตกรรมสังคม จึงจัดการศึกษาทางสังคมศาสตร์เพื่อสร้างสรรค์แนวคิด และเครื่องมือที่สามารถใช้แก้ไขปัญหาทางสังคมได้อย่างเป็นรูปธรรมและนำไปสู่สังคมที่ก้าวหน้า

## หลักสูตร
ปัจจุบัน สำนักวิชานวัตกรรมสังคม มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่

## ทำเนียบคณบดี
คณบดีสำนักวิชานวัตกรรมสังคม มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้

## ดูเพิ่ม

* มหาวิทยาลัยแม่ฟ้าหลวง
* รายชื่อคณะสังคมศาสตร์ในประเทศไทย

## อ้างอิง

## แหล่งข้อมูลอื่น

* เว็บไซต์มหาวิทยาลัยแม่ฟ้าหลวง
* เว็บไซค์สำนักวิชานวัตกรรมสังคม มหาวิทยาลัยแม่ฟ้าหลวง
วัดเอี่ยมประชามิตร

**วัดเอี่ยมประชามิตร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ทางฝั่งตะวันตกของแม่น้ำเจ้าพระยา ในหมู่ที่ 6 บ้านวัดแหลม ตำบลแหลมฟ้าผ่า อำเภอพระสมุทรเจดีย์ จังหวัดสมุทรปราการ มีที่ดินตั้งวัดเนื้อที่ 35 ไร่ 3 งาน 87 ตารางวา

แต่เดิมเชื่อว่าครั้งแรกเป็นที่พำนักสงฆ์ มีภิกษุจำพรรษาอยู่เพียงรูปเดียว สอบถามไม่ได้ความว่าชื่ออะไร ประชาชนในสมัยนั้นมีครอบครัวอาศัยอยู่ไม่มากนัก ต่อมาจึงเพิ่มมากขึ้น วัดก็พัฒนาขึ้นมาเรื่อย ๆ ไม่ปรากฏหลักฐานว่าได้รับการยกฐานะเป็นวัดเมื่อใด มีชื่อเป็นทางการว่า **วัดใหม่ไพรสาโรจน์** มีข้อมูลการตั้งวัดเมื่อ พ.ศ. 2483 

เมื่อคราวที่สมเด็จพระมหาสมณเจ้า กรมพระยาวชิรญาณวโรรส เสด็จมาตรวจวัดนี้ โปรดให้เรียกนามวัดนี้เสียใหม่ว่า **วัดแหลมฟ้าผ่า** ตามชื่อตำบล ต่อมาเปลี่ยนชื่อมาเป็น "วัดเอี่ยมประชามิตร" เมื่อวันที่ 4 สิงหาคม พ.ศ. 2497 วัดได้รับพระราชทานวิสุงคามสีมาเมื่อวันที่ 29 มกราคม พ.ศ. 2490 ได้ผูกพัทธสีมาเมื่อ พ.ศ. 2494

เจ้าอาวาสปกครองวัดรูปแรกชื่อหลวงพ่อสุตหรือพระครูสุตตสุนทร หลังเจ้าอาวาสรูปแรกได้มรณภาพ คณะสงฆ์ได้แต่งตั้งพระภิกษุเอี่ยม ปภัสสโร อ่วมสกุล เป็นเจ้าอาวาส ต่อมาท่านได้รับสมณศักดิ์เป็นพระครูพิทักษ์ธรรมโสภิต ท่านได้พัฒนาปรับปรุงวัดให้เจริญรุ่งเรือง ภายในวัดเอี่ยมประชามิตรมีโบราณสถานที่สำคัญมากมาย เช่น ศาลาจินดาประดิษฐ์มิตรานุสรณ์ โบสถ์ไม้เก่าแก่ วิหารหลวงพ่อดำ ภายในประดิษฐานพระพุทธรูปศักดิ์สิทธิ์ปางดีดน้ำมนต์ (พระพุทธรูปชูนิ้วกลาง) เป็นพระพุทธรูปปูนปั้นขนาดใหญ่ที่เป็นพระประธานในวิหาร มีขนาดหน้าตัก 3 เมตร และสูงประมาณ 5 เมตร พระพุทธรูปองค์นี้มีอายุเก่าแก่กว่าร้อยปี

## อ้างอิง

เอี่ยมประชามิตร
อีธาน ไดซัน

**อีธาน ซี. ไดซัน** () เป็นนักแสดงชาวอเมริกัน ซึ่งเป็นที่รู้จักกันเป็นอย่างดีจากการรับบทเป็นพีทใน *[[The Inevitable Defeat of Mister & Pete]]* นอกจากนี้เขายังรับบทเป็นตัวละคร Tiny เพื่อนร่วมชั้นของ ปีเตอร์ ปาร์คเกอร์ในภาพยนตร์ของจักรวาลภาพยนตร์มาร์เวลเรื่อง *[[Spider-Man: Homecoming]]* และ **

## ชีวิตวัยเด็ก
อีธาน ซี. ไดซัน เกิดเมื่อปี พ.ศ. 2545 ในลอสแองเจลิส แคลิฟอร์เนีย กับแม่ชาวอเมริกันเชื้อสายจีนและพ่อชาวฟิลิปปินส์  เขาเป็นเหลนของทหารผ่านศึกที่มีชื่อเสียงในสงครามโลกครั้งที่ 2 และนายไปรษณีย์ ลิม ปุน ลี ของสหรัฐ และเป็นหลานชายของนักแสดงหญิงชาวจีน Chow Kwun-Ling แม่ของเขาเป็นนักแสดงชื่อ Corinne Chooey และน้องชายสองคนของเขาก็เป็นนักแสดงเช่นกัน 

## อ้างอิง

หมวดหมู่:จักรวาลภาพยนตร์มาร์เวล
หมวดหมู่:มาร์เวลสตูดิโอส์
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2545
หมวดหมู่:นักแสดงชาวอเมริกัน
การ์แซล โบแว

**การ์แซล โบแว** (; เกิด 26 พฤศจิกายน พ.ศ. 2509)  เป็นนักแสดงหญิง, บุคคลทางโทรทัศน์, นักเขียน และอดีตนางแบบแฟชั่นชาวอเมริกันเชื้อสายเฮติ เธอเป็นที่รู้จักกันเป็นอย่างดีจากบทบาทการแสดงในซิตคอมเรื่อง *[[The Jamie Foxx Show]]* และซีรีส์ชีวิต-อาชญากรรม *[[NYPD Blue]]* เธอยังปรากฏตัวในภาพยนตร์เรื่อง *[[Coming to America]]* (1988), *[[White House Down]]* (2013), และ *[[Spider-Man: Homecoming]]* (2017) ในปี ค.ศ. 2020 โบแวกลายเป็นสมาชิกหลักของซีรีส์โทรทัศน์เรียลลิตี *[[The Real Housewives of Beverly Hills]]* เธอยังร่วมเป็นพิธีกรในรายการทอล์กโชว์ตอนกลางวัน *[[The Real (talk show)|The Real]]* ร่วมกับ Adrienne Bailon, Loni Love และ Jeannie Mai

## อ้างอิง

หมวดหมู่:จักรวาลภาพยนตร์มาร์เวล
หมวดหมู่:มาร์เวลสตูดิโอส์
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2509
หมวดหมู่:นักแสดงชาวอเมริกัน
สำนักวิชาจีนวิทยา มหาวิทยาลัยแม่ฟ้าหลวง

**สำนักวิชาจีนวิทยา มหาวิทยาลัยแม่ฟ้าหลวง** (อังกฤษ: School of Sinology, Mae Fah Luang University) จัดตั้งขึ้นเมื่อปี พ.ศ. 2557 นับเป็นสำนักวิชาลำดับที่ 14 ของมหาวิทยาลัยแม่ฟ้าหลวง เป็นสถาบันการศึกษาด้านจีนวิทยาในสังกัดของมหาวิทยาลัยแม่ฟ้าหลวง ได้จัดการเรียนการสอนหลักสูตรระดับปริญญาตรี ตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย

## ประวัติ
สำนักวิชาจีนวิทยาจัดตั้งขึ้นเมื่อวันที่ 16 กรกฎาคม พ.ศ. 2557 ตามแผนพัฒนามหาวิทยาลัยแม่ฟ้าหลวงระยะที่ 3 (พ.ศ. 2555- 2559) นับเป็นสำนักวิชาที่ 14 ของมหาวิทยาลัย ซึ่งได้พัฒนาจากการเป็นสาขาวิชาภาษาจีน ภายใต้สำนักวิชาศิลปศาสตร์ สำนักวิชาจีนวิทยากำหนดวัตถุประสงค์หลักในการดำเนินงานดังนี้ เพื่อสร้างความเป็นเลิศด้านการเรียนการสอน การผลิตงานวิชาการ การสร้างสรรค์งานวิจัย และการให้บริการวิชาการในเรื่องต่าง ๆ อันเกี่ยวข้องกับประเทศจีน เพื่อผลิตบัณฑิตให้รอบรู้เรื่องจีน ไม่ว่าจะเป็นด้านการเมืองการปกครอง เศรษฐกิจ สังคม ความสัมพันธ์ระหว่างประเทศ ตลอดจนมีความเข้าใจในแนวคิดวิถีจีนเป็นอย่างดี นอกเหนือไปจากความรู้ ความสามารถ และทักษะด้านภาษาจีน เพื่อสร้างพื้นฐานให้แก่นักศึกษาต่างสาขาของมหาวิทยาลัยในด้านความรู้เกี่ยวกับจีน และความเข้าใจในแนวคิดวิถีจีน นอกเหนือไปจากพื้นฐานทักษะภาษาจีน เพื่อเป็นแหล่งข้อมูลในด้านต่าง ๆ เกี่ยวกับจีน และเป็นศูนย์กลางการติดต่อระหว่างชาวไทยกับชาวจีน และเพื่อแสวงหาความร่วมมือกับองค์กรภาครัฐและภาคเอกชนทั้งในประเทศและต่างประเทศในการพัฒนาภารกิจ คือ การเรียนการสอน งานวิชาการ งานวิจัย การให้บริการวิชาการ และการทำนุบำรุงศิลปวัฒนธรรมด้านต่าง ๆ เกี่ยวกับจีน

## หลักสูตร
ปัจจุบัน สำนักวิชาจีนวิทยา มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่

## ทำเนียบคณบดี
คณบดีสำนักวิชาจีนวิทยา มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้

## ดูเพิ่ม

* มหาวิทยาลัยแม่ฟ้าหลวง
* รายชื่อคณะมนุษยศาสตร์ในประเทศไทย
* รายชื่อคณะศึกษาศาสตร์ในประเทศไทย

## อ้างอิง


## แหล่งข้อมูลอื่น

* เว็บไซต์มหาวิทยาลัยแม่ฟ้าหลวง
* เว็บไซค์สำนักวิชาจีนวิทยา มหาวิทยาลัยแม่ฟ้าหลวง

หมวดหมู่:ความสัมพันธ์จีน–ไทย
หมวดหมู่:มหาวิทยาลัยแม่ฟ้าหลวง
เซเลนิส เลย์วา

**เซเลนิส เลย์วา** (; เกิด 26 พฤษภาคม พ.ศ. 2515) เป็นนักแสดงหญิงชาวอเมริกัน เธอเป็นที่รู้จักจากบทบาทของเธอในฐานะ กลอเรีย เมนโดซา ในซีรีส์ชีวิต-ตลกของเน็ตฟลิกซ์เรื่อง *[[Orange Is the New Black]]* และปัจจุบันเธอได้แสดงในซีรีส์แนวตลกดราม่าของดิสนีย์พลัส เรื่อง *[[Diary of a Future President]]*

## ชีวิตส่วนตัว
เลย์วามีลูกสาวหนึ่งคนชื่อ Alina เธอเป็นผู้สนับสนุนชุมชนกลุ่มบุคคลที่มีความหลากหลายทางเพศ และเปิดเผยในเดือนมิถุนายน ค.ศ. 2015 ว่า Marizol น้องสาวของเธอเป็นบุคคลข้ามเพศ

## อ้างอิง

หมวดหมู่:จักรวาลภาพยนตร์มาร์เวล
หมวดหมู่:มาร์เวลสตูดิโอส์
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2515
หมวดหมู่:นักแสดงชาวอเมริกัน
สวอร์ด (การ์ตูน)

**สวอร์ด** ( ย่อมาจาก **Sentient World Observation and Response Department**) เป็นหน่วยงานต่อต้านการก่อการร้ายและหน่วยข่าวกรองที่ปรากฏในหนังสือการ์ตูนอเมริกันที่ตีพิมพ์โดยมาร์เวลคอมิกส์ จุดประสงค์คือเพื่อจัดการกับภัยคุกคามจากต่างดาวต่อความมั่นคงของโลกและเป็นองค์กรที่เกี่ยวกับอวกาศคู่กับ S.H.I.E.L.D. ซึ่งเกี่ยวข้องกับภัยคุกคามในท้องถิ่นของโลก

## สมาชิก

*อดีตสมาชิก:*
* Agent Deems – เอเจนต์ S.W.O.R.D. ที่เป็นออทิสติก 
* Beast
* Benjamin Deeds – มนุษย์กลายพันธุ์ที่มีความสามารถในการแปลงร่าง
* Death's Head
* Henry Peter Gyrich
* Lockheed
* Manifold Tyger – ช่างผ้คล้ายเสือที่แอบทำงานให้กับ Providian Order
* Mindee – นามแฝงของ Irma Cuckoo ของ Stepford Cuckoos
* Reilly Marshall – อดีตตัวแทน S.H.I.E.L.D. และ S.W.O.R.D. ที่ปัจจุบันทำงานให้กับคณะมนตรีความมั่นคงแห่งสหประชาชาติ
* Spider-Woman

## อ้างอิง

หมวดหมู่:มาร์เวลคอมิกส์
หมวดหมู่:การ์ตูนอเมริกัน
หมวดหมู่:หน่วยสืบราชการลับสมมุติ
หมวดหมู่:องค์กรสมมุติ